proxectonos/corpus_dominio_legal_administrativo_tmp huggingface dataset:
ORDE do 16 de decembro de 2002 pola que se adscribe con carácter definitivo ó instituto de educación secundaria Concepción Arenal de Ferrol (A Coruña) a María Amelia Peralta Bejarano.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 16/01/2003

Na oferta inicial de ensinanzas de educación postobrigatoria trasládanse as ensinanzas de formación
profesional familia química do IES de Leixa ó IES Concepción Arenal de mesma localidade.
O Real decreto 2112/1998, do 2 de outubro, establece na súa disposición adicional décimo cuarta que, nos casos en que se produza un cambio de ensinanzas desde un centro a outro, os profesores das especialidades afectadas quedarán adscritos ó novo centro, mantendo para tódolos efectos a antigüidade que posuían no centro de orixe.
Extinguidas as ensinanzas de formación profesional da familia química no IES de Leixa e implantadas no IES Concepción Arenal-Ferrol, procede agora efectua-la adscrición con carácter definitivo, no instituto de educación secundaria Concepción Arenal de Ferrol, do profesorado do instituto de educación secundaria Leixa afectado.
Na súa virtude, esta Consellería de Educación e Ordenación Universitaria
DISPÓN:
Primeiro.-A profesora de ensino secundario Mª Amelia Peralta Bejarano, DNI 34907558, disciplina análise e química industrial (590102), procedente do IES Leixa, queda adscrita definitivamente no instituto de educación secundaria Concepción Arenal de Ferrol.
Segundo.-A adscrición á que se refire esta orde non suporá variación nin modificación da situación do profesorado nin dos dereitos que lles corresponden e os servicios no centro computaranse desde a toma de posesión no instituto de procedencia.
Terceiro.-Nos títulos administrativos dos interesados, a delegación provincial da consellería incluirá dilixencias nas que se faga consta-la posesión no novo instituto.
Cuarto.-A efectividade desta orde será do 1 de setembro de 2002.
Santiago de Compostela, 16 de decembro de 2002.
Celso Currás Fernández
Conselleiro de Educación e Ordenación
Universitaria
DECRETO 22/2003, do 20 de xaneiro, polo que se determinan os centros directivos dependentes da Presidencia da Xunta de Galicia.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — I. DISPOSICIÓNS XERAIS — 21/01/2003

Polo Decreto 309/2001, do 17 de decembro, determináronse os centros directivos da Presidencia da Xunta de Galicia. Como consecuencia da necesidade de adaptación á nova estructura orgánica da Xunta de Galicia, fixada polo decreto 8/2003, do 18 de xaneiro (DOG do 20 de xaneiro), este decreto fixa os órganos superiores que continúan dependendo da Presidencia da Xunta de Galicia.
Na súa virtude, segundo o disposto no artigo 4 da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei de Galicia 11/1988, do 20 de outubro, por proposta do conselleiro da Presidencia, Relacións Institucionais e Administración Pública e logo de deliberación do Consello da Xunta de Galicia, na súa reunión do día vinte de xaneiro de dous mil tres,
DISPOÑO:
Artigo único.-Dependerán funcionalmente da Presidencia da Xunta de Galicia e organicamente da Consellería da Presidencia, Relacións Institucionais e Administración Pública os seguintes órganos superiores:
1. Secretaría Xeral da Presidencia, á que estarán adscritos os seguintes órganos:
1.1. Departamento de Protocolo e Relacións Públicas, con nivel orgánico de dirección xeral.
1.2. Gabinete de Apoio, o titular do cal terá rango de director xeral.
2. Asesoría Xurídica Xeral da Xunta de Galicia.
3. Secretaría Xeral de Relacións coa Unión Europea e Cooperación Exterior.
4. Secretaría Xeral para as Relacións cos Medios Informativos.
Disposición derrogatoria
Quedan derrogadas cantas disposicións de igual ou inferior categoría se opoñan ó disposto neste decreto.
Disposicións derradeiras
Primeira.-Facúltase o conselleiro de Economía e Facenda para que dicte as disposicións necesarias para a xestión dos créditos afectados pola nova estructura administrativa, sen que en ningún caso se poida orixinar incremento de gasto.
Segunda.-A Consellería de Economía e Facenda realizará as modificacións orzamentarias necesarias para lle dar cumprimento ó disposto neste decreto.
Terceira.-Este decreto entrará en vigor o mesmo día da súa publicación no Diario Oficial de Galicia.
Santiago de Compostela, vinte de xaneiro de dous mil tres.
Manuel Fraga Iribarne
Presidente
Jaime Pita Varela
Conselleiro da Presidencia, Relacións Institucionais
e Administración Pública
DECRETO 2/2003, do 8 de xaneiro, polo que se dispón o cesamento dun membro do Consello Económico e Social de Galicia.
PRESIDENCIA — II. AUTORIDADES E PERSOAL — 17/01/2003

En virtude do establecido nos artigos 9, parágrafo 1º, inciso segundo e 10 f) da Lei 6/1995, do 28 de xuño, pola que se crea o Consello Económico e Social de Galicia, (publicado no DOG nº 133 do 12 de xullo) e nos artigos 8 e 9 e) do Regulamento de réxime interno deste, (publicado no DOG nº 114, do 11 de xuño de 1996), e de acordo coa proposta efectuada pola organización correspondente,
DISPOÑO:
Artigo único.-Que cese como membro titular do Consello Económico e Social de Galicia en representación de Unións Agrarias, Roberto García González.
Santiago de Compostela, oito de xaneiro de dous mil tres.
Manuel Fraga Iribarne
Presidente
DECRETO 4/2003, do 16 de xaneiro, polo que se acorda encargar do despacho dos asuntos da Consellería de Política Territorial, Obras Públicas e Vivenda ó conselleiro da Presidencia, Relacións Institucionais e Administración Pública.
PRESIDENCIA — II. AUTORIDADES E PERSOAL — 17/01/2003

Con motivo do cesamento do titular da Consellería de Política Territorial, Obras Públicas e Vivenda é necesario prove-la súa substitución ata o nomeamento dun novo titular.
Polo tanto, en uso das atribucións que me confire o artigo 26.7º da Lei 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro,
DISPOÑO:
Artigo único.-Con motivo do cesamento do seu titular encárgase o despacho dos asuntos da Consellería de Política Territorial, Obras Públicas e Vivenda ó conselleiro da Presidencia, Relacións Institucionais e Administración Pública desde o día de hoxe ata o nomeamento dun novo titular.
Santiago de Compostela, dezaseis de xaneiro de dous mil tres.
Manuel Fraga Iribarne
Presidente
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
DECRETO 3/2003, do 8 de xaneiro, polo que se dispón o nomeamento dun membro do Consello Económico e Social de Galicia.
PRESIDENCIA — II. AUTORIDADES E PERSOAL — 17/01/2003

En virtude do establecido nos artigos 8, parágrafo terceiro, e 9.1º da Lei 6/1995, do 28 de xuño, pola que se crea o Consello Económico e Social de Galicia (publicado no DOG nº 133, do 12 de xullo), e nos artigos 8 e 10 do Regulamento de réxime interno dese, (publicado no DOG nº 114, do 11 de xuño
de 1996), e de acordo coa proposta efectuada pola organización correspondente,
DISPOÑO:
Artigo único.-Noméase como membro titular do Consello Económico e Social de Galicia en representación de Unións Agrarias, a Juan José Quintáns Paredes.
Santiago de Compostela, oito de xaneiro de dous mil tres.
Manuel Fraga Iribarne
Presidente
DECRETO 24/2003, do 20 de xaneiro, polo que se dispón que cese Mª José Cimadevila Cea como secretaria xeral da Consellería de Xustiza, Interior e Relacións Laborais.
CONSELLERÍA DE XUSTIZA, INTERIOR E ADMINISTRACIÓN LOCAL — II. AUTORIDADES E PERSOAL — 21/01/2003

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Xustiza, Interior e Administración Local e logo de deliberación do Consello da Xunta
de Galicia, na súa reunión do día vinte de xaneiro de dous mil tres,
DISPOÑO:
Que cese, por pase a outro destino, Mª José Cimadevila Cea como secretaria xeral da Consellería de Xustiza, Interior e Relacións Laborais.
Santiago de Compostela, vinte de xaneiro de dous mil tres.
Manuel Fraga Iribarne
Presidente
Antonio Pillado Montero
Conselleiro de Xustiza, Interior
e Administración Local
DECRETO 25/2003, do 9 de xaneiro, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construcción da obra: circunvalación interior de Monforte de Lemos. Clave: LU/00/59.1.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 21/01/2003

Con data do 23 de agosto de 2002 o director xeral de Obras Públicas, por delegación do conselleiro de Política Territorial, Obras Públicas e Vivenda, aprobou o proxecto construcción da obra: circunvalación interior de Monforte de Lemos. Clave: LU/00/59.1.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada na referida declaración pola súa incidencia na seguridade vial.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia, na súa reunión do día nove de xaneiro de dous mil tres,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de construcción da obra: circunvalación interior de Monforte. Clave: LU/00/59.1.
Santiago de Compostela, nove de xaneiro de dous mil tres.
Manuel Fraga Iribarne
Presidente
José Cuíña Crespo
Conselleiro de Política Territorial, Obras
Públicas e Vivenda
DECRETO 1/2003, do 16 de xaneiro, polo que se dispón que cese José Cuíña Crespo como conselleiro de Política Territorial, Obras Públicas e Vivenda.
PRESIDENCIA — II. AUTORIDADES E PERSOAL — 17/01/2003

De conformidade co artigo 16.3º do Estatuto de autonomía de Galicia e co artigo 26, alínea 1, da Lei de Galicia 1/1983, do 22 de febreiro, reguladora da Xunta e do seu presidente, na redacción dada pola Lei 11/1988, do 20 de outubro,
DISPOÑO:
Que cese, por petición propia, na súa condición de conselleiro de Política Territorial, Obras Públicas e Vivenda da Xunta de Galicia, José Cuíña Crespo, agradecéndolle os servicios prestados.
Santiago de Compostela, dezaseis de xaneiro de dous mil tres.
Manuel Fraga Iribarne
Presidente
DECRETO 64/2003, do 23 de xaneiro, polo que se dispón que cese Juan Jesús Castellano Herrero como director xeral de Emigración da Consellería de Emigración e Cooperación Exterior.
CONSELLERÍA DE EMIGRACIÓN — II. AUTORIDADES E PERSOAL — 24/01/2003

En virtude do establecido nos artigos 4.13 e 34.2 da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Emigración e logo de deliberación do Consello da Xunta de Galicia na súa reunión do día vintetrés de xaneiro de dous mil tres,
DISPOÑO:
Que cese, por pase a outro destino, Juan Jesús Castellano Herrero como director xeral de Emigración da Consellería de Emigración e Cooperación Exterior.
Santiago de Compostela, vintetrés de xaneiro de dous mil tres.
Manuel Fraga Iribarne
Presidente
Aurelio Miras Portugal
Conselleiro de Emigración
RESOLUCIÓN do 12 de decembro de 2002, do tribunal encargado de avalia-las probas para a obtención do certificado CE de formación para conselleiros de seguridade para o transporte de mercadorías perigosas por estrada e ferrocarril, convocadas por resolución da Dirección Xeral de Transportes do 12 de febreiro de 2002, pola que se elevan a definitivas as relacións provisionais de aprobados.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 02/01/2003

Publicadas o 12 de novembro de 2002 as relacións provisionais de aprobados correspondentes ás probas
de constatación profesional para a obtención do certificado CE de conselleiro de seguridade, convocadas por Resolución do 12 de febreiro de 2002, e transcorrido o prazo establecido nela para presenta-las correspondentes reclamacións, e unha vez examinadas estas, este tribunal
ACORDA:
Primeiro.-Elevar a definitivas as relacións provisionais de aprobados.
Segundo.-Expo-las devanditas relacións nos lugares establecidos para o efecto na resolución de convocatoria.
Terceiro.-Que se publique o presente acordo no Diario Oficial de Galicia.
Contra esta resolución pode interporse recurso de alzada ante o director xeral de Transportes (CPTOPV) da Xunta de Galicia, no prazo dun mes contado a partir do día seguinte ó da publicación no Diario Oficial de Galicia do presente acordo. Transcorridos tres meses desde a interposición do recurso sen que se notifique a súa resolución, entenderase desestimado e quedará expedita a vía procedente.
Santiago de Compostela, 12 de decembro de 2002.
Carlos A. González Rodríguez
Presidente do tribunal
DECRETO 72/2003, do 23 de xaneiro, polo que se nomea director xeral de Comercio e Consumo a Víctor Tello Calvo.
CONSELLERÍA DE INNOVACIÓN, DE INDUSTRIA E COMERCIO — II. AUTORIDADES E PERSOAL — 24/01/2003

En virtude do establecido nos artigos 4.13 e 34.2 da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Innovación, de Industria e Comercio e logo de deliberación do Consello da Xunta
de Galicia na súa reunión do día vintetrés de xaneiro de dous mil tres,
Nomeo a Víctor Tello Calvo director xeral de Comercio e Consumo.
Santiago de Compostela, vintetrés de xaneiro de dous mil tres.
Manuel Fraga Iribarne
Presidente
Juan Rodríguez Yuste
Conselleiro de Innovación, de Industria e Comercio
DECRETO 74/2003, do 23 de xaneiro, polo que se nomea delegado provincial de Lugo a Jesús Bendaña Suárez.
CONSELLERÍA DE INNOVACIÓN, DE INDUSTRIA E COMERCIO — II. AUTORIDADES E PERSOAL — 24/01/2003

En virtude do establecido nos artigos 4.13 e 34.2 da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Innovación, de Industria e Comercio e logo de deliberación do Consello da Xunta de Galicia na súa reunión do día vintetrés de xaneiro de dous mil tres,
Nomeo a Jesús Bendaña Suárez delegado provincial da Consellería de Innovación, de Industria e Comercio en Lugo.
Santiago de Compostela, vintetrés de xaneiro de dous mil tres.
Manuel Fraga Iribarne
Presidente
Juan Rodríguez Yuste
Conselleiro de Innovación, de Industria e Comercio
DECRETO 75/2003, do 23 de xaneiro, polo que se nomea delegado provincial de Ourense a Ramón Fernández-Linares Bouza.
CONSELLERÍA DE INNOVACIÓN, DE INDUSTRIA E COMERCIO — II. AUTORIDADES E PERSOAL — 24/01/2003

En virtude do establecido nos artigos 4.13 e 34.2 da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Innovación, de Industria e Comercio e logo de deliberación do Consello da Xunta de Galicia na súa reunión do día vintetrés de xaneiro de dous mil tres,
Nomeo a Ramón Fernández-Linares Bouza delegado provincial da Consellería de Innovación, de Industria e Comercio en Ourense.
Santiago de Compostela, vintetrés de xaneiro de dous mil tres.
Manuel Fraga Iribarne
Presidente
Juan Rodríguez Yuste
Conselleiro de Innovación, de Industria e Comercio
DECRETO 76/2003, do 23 de xaneiro, polo que se nomea delegada provincial de Pontevedra a Mª Carmen Bianchi Valcarce.
CONSELLERÍA DE INNOVACIÓN, DE INDUSTRIA E COMERCIO — II. AUTORIDADES E PERSOAL — 24/01/2003

En virtude do establecido nos artigos 4.13 e 34.2 da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Innovación, de Industria e Comercio e logo de deliberación do Consello da Xunta de Galicia na súa reunión do día vintetrés de xaneiro de dous mil tres,
Nomeo a Mª Carmen Bianchi Valcarce delegada provincial da Consellería de Innovación, de Industria e Comercio en Pontevedra.
Santiago de Compostela, vintetrés de xaneiro de dous mil tres.
Manuel Fraga Iribarne
Presidente
Juan Rodríguez Yuste
Conselleiro de Innovación, de Industria e Comercio
CONSELLERÍA DE CULTURA, COMUNICACIÓN SOCIAL
E TURISMO
DECRETO 77/2003, do 23 de xaneiro, polo que se nomea director xeral de Comunicación e Audiovisual a Ignacio José Otero López.
CONSELLERÍA DE CULTURA, COMUNICACIÓN SOCIAL E TURISMO — II. AUTORIDADES E PERSOAL — 24/01/2003

En virtude do establecido nos artigos 4.13 e 34.2 da Lei de Galicia 1/1983, do 22 de febreiro, reguladora da Xunta e do seu presidente, modificada
pola Lei 11/1988, do 20 de outubro, por proposta do conselleiro de Cultura, Comunicación Social e Turismo e logo de deliberación do Consello da Xunta de Galicia na súa reunión do día vintetrés de xaneiro de dous mil tres,
Nomeo a Ignacio José Otero López director xeral de Comunicación e Audiovisual.
Santiago de Compostela, vintetrés de xaneiro de dous mil tres.
Manuel Fraga Iribarne
Presidente
Jesús Pérez Varela
Conselleiro de Cultura, Comunicación Social
e Turismo
CONSELLERÍA DE XUSTIZA, INTERIOR E ADMINISTRACIÓN
LOCAL
RESOLUCIÓN do 20 de decembro de 2002 pola que se ordena a publicación do acordo do Consello da Xunta de Galicia do 19 de decembro de 2002, polo que se aproba a modificación da relación de postos de traballo da Consellería de Sanidade.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 02/01/2003

A necesidade de atende-las crecentes demandas do servicio de protección da sáude de Pontevedra, para desenvolver axeitadamente os programas de control que se están a levar a cabo no eido da sanidade ambiental, fan necesario modifica-la vixente relación de postos de traballo da Consellería de Sanidade.
En consecuencia, por proposta da devandita consellería, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da
Xunta de Galicia na súa reunión do dezanove de decembro de dous mil dous, adoptou o seguinte
ACORDO:
Primeiro.-Modifica-la vixente relación de postos da Consellería de Sanidade, nos termos que se sinalan no anexo ó presente acordo.
Segundo.-Ordena-la publicación da dita modificación no Diario Oficial de Galicia a efectos da súa entrada en vigor a partir do día seguinte a ela.
Visto o acordo adoptado polo Consello da Xunta de Galicia na súa reunión do dezanove de decembro de dous mil dous, relativo á modificación da relación de postos de traballo da Consellería de Sanidade, coa finalidade de cumpri-lo dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 20 de decembro de 2002.
Jaime Pita Varela
Conselleiro da Presidencia, Relacións
Institucionais e Administración Pública
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
ORDE do 23 de decembro de 2002 pola que se concede o Premio Galicia-Futura.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — III. OUTRAS DISPOSICIÓNS — 03/01/2003

A orde da Consellería de Familia e Promoción do Emprego, Muller e Xuventude do 22 de novembro de 2002 (DOG do 27 de novembro), convoca o Premio Galicia-Futura creado polo Decreto 306/2002, do 31 de outubro (DOG do 13 de novembro).
De acordo co establecido nas bases da convocatoria, a resolución da concesión do premio debe darse a coñecer mediante a correspondente publicación no Diario Oficial de Galicia.
En consecuencia, e tendo en conta a proposta elaborada polo xurado,
RESOLVO:
Concederlle-lo Premio Galicia-Futura:
Na categoría individual a Iván Raña Fuentes, pola súa carreira deportiva.
Na categoría colectiva ó centro Don Bosco de Santiago de Compostela, polos seus 25 anos dedicado á mocidade, traballando no eido da prevención, educación e formación no tempo libre.
Esta orde pon fin á vía administrativa segundo o disposto no artigo 109 c) da Lei 30/1992, modificada pola Lei 4/1999, do 13 de xaneiro, de réxime xurídico das administracións públicas e do procedemento administrativo común.
Santiago de Compostela, 23 de decembro de 2002.
Manuela López Besteiro
Conselleira de Familia e Promoción do Emprego,
Muller e Xuventude
DECRETO 78/2003, do 23 de xaneiro, polo que se nomea director xeral de Xustiza a Juan José Martín Álvarez.
CONSELLERÍA DE XUSTIZA, INTERIOR E ADMINISTRACIÓN LOCAL — II. AUTORIDADES E PERSOAL — 24/01/2003

En virtude do establecido nos artigos 4.13 e 34.2 da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Xustiza, Interior e Administración Local e logo de deliberación do Consello da Xunta de Galicia na súa reunión do día vintetrés de xaneiro de dous mil tres,
Nomeo a Juan José Martín Álvarez director xeral de Xustiza.
Santiago de Compostela, vintetrés de xaneiro de dous mil tres.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Administración Local
DECRETO 7/2003, do 9 de xaneiro, polo que se crea o Rexistro do Sector Audiovisual de Galicia.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 17/01/2003

Exposición de motivos:
A Lei 6/1999, do 1 de setembro, do audiovisual de Galicia, na súa disposición adicional primeira prevé que, por decreto do Consello da Xunta de Galicia, se creará o rexistro de empresas, asociacións de profesionais do sector, asociacións de usuarios e grupos operadores con ámbito de actuación na Comunidade Autónoma de Galicia.
Este rexistro concíbese como un instrumento necesario e útil que permita obter información sobre a situación e evolución do sector audiovisual nas súas máis variadas manifestacións de cara a articular unha adecuada política de fomento que potencie o avance do sector.
Na súa virtude, por proposta do conselleiro de Cultura, Comunicación Social e Turismo e logo de deliberación do Consello da Xunta, na súa reunión do día nove de xaneiro de dous mil tres,
DISPOÑO:
Artigo 1º.-Rexistro do Sector Audiovisual de Galicia.
1. Créase o Rexistro do Sector Audiovisual de Galicia, de carácter público e adscrito á Consellería de Cultura, Comunicación Social e Turismo. Dependerá da Dirección Xeral de Comunicación Social e Audiovisual, que será a encargada da súa organización, mantemento e custodia.
2. Para os efectos desde decreto, están comprendidos no sector audiovisual as empresas, asociacións profesionais, asociacións de usuarios e grupos operadores que desenvolvan a súa actividade no dito sector e con ámbito de actuación na Comunidade Autónoma de Galicia.
Artigo 2º.-Inscrición.
Poderá inscribirse neste rexistro toda persoa, física ou xurídica, a que se refire o artigo 1º.2, que realice unha actividade encadrada nalgunha das seccións do rexistro referidas no artigo 3º.
Artigo 3º.-Organización do rexistro.
O rexistro organízase nas seguintes seccións, referidas ó sector audiovisual:
a) Producción.
b) Distribución.
c) Exhibición cinematográfica.
d) Dobraxe.
e) Asociacións de profesionais do sector.
f) Asociacións de usuarios.
g) Grupos operadores.
Artigo 4º.-Inscricións, modificacións e cancelacións.
As inscricións, modificacións e cancelacións efectuaranse polo procedemento que se estableza regulamentariamente.
Artigo 5º.-Carácter da inscrición.
A inscrición na sección que corresponda do rexistro terá carácter preceptivo para a obtención de licencias, autorizacións, créditos, axudas, subvencións e outros estímulos en materia do sector audiovisual da competencia da Comunidade Autónoma de Galicia.
Disposición derrogatoria
Quedan derrogadas tódalas normas de igual ou inferior rango no que contradigan ou se opoñan a este decreto.
Disposicións derradeiras
Primeira.-Facúltase o conselleiro de Cultura, Comunicación Social e Turismo para a execución, desenvolvemento e aplicación deste decreto.
Segunda.-Este decreto entrará en vigor ó día seguinte da súa publicación no Diario Oficial de Galicia.
Santiago de Compostela, nove de xaneiro de dous mil tres.
Manuel Fraga Iribarne
Presidente
Jesús Pérez Varela
Conselleiro de Cultura, Comunicación Social e Turismo
DECRETO 6/2003, do 2 de xaneiro, polo que se declara o ano 2003 ano de Antón Avilés de Taramancos.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 17/01/2003

A Real Academia Galega decidiu dedica-lo Día das Letras Galegas do ano 2003 a Antón Avilés de Taramancos. Preocupado desde moi novo pola lingua galega, foi fundamentalmente e sobre todo poeta, aínda que cultivou outros xéneros como o relato, o ensaio e o teatro.
O poeta nunha primeira etapa crea textos de corte clasicista para articular logo o seu mundo poético arredor dun referente mítico, sobre todo desde a súa experiencia na emigración americana. Con todo, a significación de Antón Avilés de Taramancos non se limita á creación literaria, senón que actuou como un verdadeiro animador cultural a través de múltiples inciativas destinadas a promove-la lingua galega e a cultura de noso.
Na súa virtude, por proposta do conselleiro de Cultura, Comunicación Social e Turismo e logo de deliberación do Consello da Xunta de Galicia na súa reunión do día dous de xaneiro de dous mil tres,
DISPOÑO:
Artigo 1º
Declárase o ano 2003 en Galicia ano de Antón Avilés de Taramancos, polo que debe constituír unha obriga para tódolos galegos participar na homenaxe debida a este insigne persoeiro da nosa historia.
Artigo 2º
As institucións públicas galegas, os centros de ensino, as bibliotecas, as asociacións e federacións culturais dependentes da Xunta de Galicia dedicarán unha parte da súa actividade a poñer de relevo a obra deste escritor e animador cultural que tanto fixo polas letras galegas.
Artigo 3º
Como testemuña da homenaxe a Antón Avilés de Taramancos a Xunta de Galicia cuñará unha medalla conmemorativa de trescentos exemplares numerados.
Disposición derradeira
Este decreto entrará en vigor o día seguinte ó da súa publicación no Diario Oficial de Galicia.
Santiago de Compostela, dous de xaneiro de dous mil tres.
Manuel Fraga Iribarne
Presidente
Jesús Pérez Varela
Conselleiro de Cultura, Comunicación Social e Turismo
ORDE do 5 de decembro de 2002 pola que se concede autorización definitiva ó centro privado Atalaya-Cantabria de Vigo (Pontevedra), para impartir tres unidades de educación infantil e seis unidades de educación primaria.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 17/01/2003

Examinado o expediente instruído por instancia do titular do centro privado Atalaya-Cantabria de Vigo (Pontevedra), no que solicita autorización para impartir tres unidades de educación infantil e seis unidades de educación primaria.
Tendo en conta que o expediente foi tramitado pola Delegación Provincial da Consellería de Educación e Ordenación Universitaria de Pontevedra, que se remite cos informes correspondentes.
Vistos a Lei 1/1990, do 3 de outubro (BOE do 4 de outubro), de ordenación xeral do sistema educativo, Real decreto 1004/1991, do 14 de xuño (BOE do 26 de xuño), polo que se establecen os requisitos mínimos dos centros que imparten ensinanzas de réxime xeral non universitarias, Decreto 133/1995, do 10 de maio (DOG do 22 de maio), sobre autorización de centros docentes privados para impartir ensinanzas de réxime xeral non universitarias e a Orde do 20 de setembro de 1995 (DOG do 15 de decembro) que o desenvolve.
Considerando que concorren no expediente os requisitos esixidos nas disposicións vixentes para poder acceder ó solicitado.
Esta consellería, por proposta da Dirección Xeral de Centros e Inspección Educativa,
DISPÓN:
Primeiro.-Autoriza-lo centro privado Atalaya-Cantabria de Vigo, para impartir tres unidades de educación infantil e seis unidades de educación primaria, segundo os datos que figuran no anexo da presente orde.
Segundo.-Para as ensinanzas que pola presente orde se autorizan, a Delegación Provincial da Consellería de Educación e Ordenación Universitaria, despois do informe da Inspección Educativa, aprobará expresamente a relación de persoal que imparta docencia no dito centro.
Terceiro.-Queda o centro obrigado ó cumprimento da lexislación vixente e a solicita-la oportuna revisión cando teña que modificarse cualquera dos datos que sinala esta orde.
Contra esta orde, que esgota a vía administrativa, os interesados poderán interpoñer recurso potestativo de reposición perante o conselleiro de Educación e Ordenación Universitaria, no prazo dun mes, a partir do día seguinte ó da súa publicación no Diario Oficial de Galicia, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, do réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo do dous meses perante o Tribunal Superior de Xustiza de Galicia.
Santiago de Compostela, 5 de decembro de 2002.
Celso Currás Fernández
Conselleiro de Educación e Ordenación
Universitaria
ANEXO
Provincia: Pontevedra.
Concello: Vigo.
Localidade: Vigo.
Enderezo: r/ Cantabria nº 18.
Código do centro: 36014234.
Denominación específica: Atalaya-Cantabria.
Titular: Manuela Diéguez González.
Ensinanzas que se autorizan:
Educación infantil: 3 unidades.
Educación primaria: 6 unidades.
DECRETO 364/2002, do 19 de decembro, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de trazado da nova estrada de conexión N-550 e AC-301 en Padrón, clave: N/AC/95.3.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 17/01/2003

Con data do 15 de novembro de 2002 o director xeral de Obras Públicas, por delegación do conselleiro de Política Territorial, Obras Públicas e Vivenda, aprobou o proxecto de trazado da nova estrada de conexión N-550 e AC-301 en Padrón, clave: N/AC/95.3.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada na referida declaración pola súa incidencia na seguridade vial.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día dezanove de decembro de dous mil dous,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de trazado da nova estrada de conexión N-550 e AC-301 en Padrón, clave: N/AC/95.3.
Santiago de Compostela, dezanove de decembro de dous mil dous.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas e Vivenda
ORDE do 16 de decembro de 2002 pola que se autoriza o cesamento de actividades do centro privado Meigos de Sada (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 17/01/2003

Examinado o expediente incoado polo centro privado Meigos de Sada (A Coruña), no que solicita o cesamento de actividades.
Resultando que o dito centro privado obtivo, por Orde do 14 de decembro de 1974, autorización provisional para preescolar.
Vistos o Decreto 133/1995, do 10 de maio (DOG do 22 de maio), sobre autorización de centros docentes privados para impartir ensinanzas de réxime xeral non universitarias e a Orde do 20 de setembro de 1995 (DOG do 15 de decembro) que o desenvolve.
Esta consellería, por proposta da Dirección Xeral de Centros e Inspección Educativa,
DISPÓN:
Autoriza-lo cesamento de actividades do centro privado Meigos de Sada (A Coruña), segundo os datos que se relacionan no anexo da presente orde, quedando nulas e sen ningún efecto as disposicións que autorizan o funcionamento legal do devandito centro.
Contra esta orde, que esgota a vía administrativa, os interesados poderán interpoñer recurso potestativo de reposición perante o conselleiro de Educación e Ordenación Universitaria, no prazo dun mes, a partir do día siguiente ó da súa publicación no Diario Oficial de Galicia, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo do dous meses perante o Tribunal Superior de Xustiza de Galicia.
Santiago de Compostela, 16 de decembro de 2002.
Celso Currás Fernández
Conselleiro de Educación e Ordenación
Universitaria
ANEXO
Provincia: A Coruña.
Concello: Sada.
Localidade: Sada.
Enderezo: rúa do Sol, 14 baixo.
Código do centro: 15014908.
Denominación: centro privado Meigos.
Titular: Flora Ramos González.
Autorización do cesamento de actividades do centro.
CONSELLERÍA DE CULTURA, COMUNICACIÓN SOCIAL
E TURISMO
DECRETO 5/2003, do 2 de xaneiro, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construcción do acondicionamento da estrada C-531. Vilavidal-Cortegada (Ourense), clave: OU/99/59.1.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 17/01/2003

Con data do 17 de setembro de 2002 o director xeral de Obras Públicas, por delegación do conse
lleiro de Política Territorial, Obras Públicas e Vivenda aprobou o proxecto de construcción do acondicionamento da estrada C-531. Vilavidal-Cortegada (Ourense). Clave: OU/99/59.1.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada na referida declaración pola súa incidencia na seguridade vial.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día dous de xaneiro de dous mil tres,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de construcción do acondicionamento da estrada C-531. Vilavidal-Cortegada (Ourense). Clave: OU/99/59.1.
Santiago de Compostela, dous de xaneiro de dous mil tres.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas e Vivenda
DECRETO 363/2002, do 19 de decembro, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de trazado do acondicionamento e mellora da seguridade vial na estrada C-536, treito: p.k. 1+900 ó p.k. 8+000. Ourense-O Pereiro de Aguiar (A Derrasa), clave: OU/00/76.06.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 17/01/2003

Con data do 15 de novembro de 2002, o director xeral de Obras Públicas, por delegación do conselleiro de Política Territorial, Obras Públicas e Vivenda, aprobou o proxecto de trazado do acondicionamento e mellora da seguridade vial na estrada C-536. Treito: p.k. 1+900 ó p.k. 8+000. Ourense-Pereiro de Aguiar (A Derrasa), clave: OU/00/76.06.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada na referida declaración pola súa incidencia na seguridade vial.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día dezanove de decembro de dous mil dous,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de trazado do acondicionamento e mellora da seguridade vial na estrada C-536. Treito: p.k. 1+900 ó p.k. 8+000. Ourense-Pereiro de Aguiar (A Derrasa), clave: OU/00/76.06.
Santiago de Compostela, dezanove de decembro de dous mil dous.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas e Vivenda
DECRETO 79/2003, do 23 de xaneiro, polo que se nomea director xeral de Interior e Protección Civil a José Benito Suárez Costa.
CONSELLERÍA DE XUSTIZA, INTERIOR E ADMINISTRACIÓN LOCAL — II. AUTORIDADES E PERSOAL — 24/01/2003

En virtude do establecido nos artigos 4.13 e 34.2 da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Xustiza, Interior e Administración Local e logo de deliberación do Consello da Xunta de Galicia na súa reunión do día vintetrés de xaneiro de dous mil tres,
Nomeo a José Benito Suárez Costa director xeral de Interior e Protección Civil.
Santiago de Compostela, vintetrés de xaneiro de dous mil tres.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Administración Local
DECRETO 361/2002, do 19 de decembro, polo que se acepta a doazón de obras de arte feitas a favor da Comunidade Autónoma de Galicia do autor Antonio Failde.
CONSELLERÍA DE ECONOMÍA E FACENDA — III. OUTRAS DISPOSICIÓNS — 17/01/2003

Con data 11 de xuño de 2002 a Consellería de Economía e Facenda recibe documentación remitida pola Consellería de Educación e Ordenación Universitaria de doazón feita por Miguel Ángel Failde Bermejo de obras de arte de Antonio Failde para a Escola de Artes de Ourense.
A Secretaría Xeral e do Patrimonio tramitou o expediente de aceptación, logo do informe favorable da Comisión Superior de Valoración de Bens Culturais de Interese para Galicia, de conformidade co establecido nos artigos 17 da Lei 3/1985, do 12 de abril, do patrimonio da Comunidade Autónoma galega, e 34 do seu regulamento aprobado polo Decreto 50/1989, do 9 de marzo.
Na súa virtude, por proposta do conselleiro de Economía e Facenda, nos termos establecidos polo doador e logo de deliberación do Consello da Xunta de Galicia na súa reunión do día dezanove de decembro de dous mil dous,
DISPOÑO:
Artigo único.
1. Acepta-la doazón feita por Miguel Ángel Failde Bermejo de obras de arte de Antonio Failde que a continuación se relacionan:
a) Adán y Eva, granito, 180x180x20 cm.
b) 6 debuxos do mesmo autor:
-Pareja.
-Maternidad (carbón).
-Juegos (carbón).
-Mujer (sanguina).
-Bajo el sol (conté e carbón).
-Escultor (tinta chinesa/gouache).
2. A Consellería de Economía e Facenda, a través da Secretaría Xeral e do Patrimonio, levará a cabo tódolos trámites para a efectividade deste decreto.
Santiago de Compostela, dezanove de decembro de dous mil dous.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
DECRETO 360/2002, do 19 de decembro, polo que se acepta a cesión a título gratuíto do dereito real de uso dos terreos situados no concello de Nogueira de Ramuín (Ourense) destinado á construcción dun aparcadoiro no contorno do mosteiro de Santo Estevo de Ribas de Sil.
CONSELLERÍA DE ECONOMÍA E FACENDA — III. OUTRAS DISPOSICIÓNS — 17/01/2003

O Pleno da Corporación municipal do Concello de Nogueira de Ramuín, reunido en sesión do día 6 de setembro de 2002, acordou cederlle á Comunidade Autónoma de Galicia o dereito real de uso dun terreo no termo municipal de Nogueira de Ramuín, destinado á construccción dun aparcadoiro no contorno do mosteiro de Santo Estevo de Ribas de Sil.
A Secretaría Xeral e do Patrimonio tramitou o correspondente expediente de aceptación de cesión, de conformidade co disposto nos artigos 16, 17 e 23 da Lei 3/1985, do 12 de abril, do patrimonio da Comunidade Autónoma de Galicia e 33, 34 e 38 do Decreto 50/1989, do 9 de marzo, polo que se aproba o regulamento para a execución da dita lei.
Na súa virtude, por proposta do conselleiro de Economía e Facenda, feita nos termos nos que o Concello de Nogueira de Ramuín acordou a cesión e logo
de deliberación do Consello da Xunta de Galicia na súa reunión do día dezanove de decembro de dous mil dous,
DISPOÑO:
Artigo 1º
Acéptase a cesión, feita polo Concello de Nogueira de Ramuín, a título gratuíto, do dereito real de uso da parcela coñecida como praza de Santo Estevo, situada na fachada principal do mosteiro de Santo Estevo de Ribas de Sil, termo de Santo Estevo de Ribas de Sil, concello de Nogueira de Ramuín, dunha superficie de mil setecentos sesenta metros e oitenta centímetros cadrados. Linda: ó norte, mosteiro de Santo Estevo; ó sur, estrada, M. Fernando González, Rosario Rodríguez Fernández; ó leste, ceminterio, José L. de la Sotilla Varela; e ó oeste, estrada, Isaura Rodríguez Pérez.
A dita parcela figura inscrita a nome do Concello de Nogueira de Ramuín no Rexistro da Propiedade de Ourense, número dous, ó tomo 1552, libro 89, folio 51, nº 10108.
Artigo 2º
O dereito de uso cedido destinarase á construcción dun aparcadoiro subterráneo que dea servicio ó aloxamento turístico que se creará mediante rehabilitación do mosteiro de Santo Estevo de Ribas de Sil.
Artigo 3º
A Consellería de Economía e Facenda, a través da Secretaría Xeral e do Patrimonio, procederá á formalización da cesión no correspondente documento público e á inscrición do ben no Rexistro da Propiedade a nome da Comunidade Autónoma de Galicia.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo tódolos trámites necesarios para a efectividade do presente decreto.
Santiago de Compostela, dezanove de decembro de dous mil dous.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
CORRECCIÓN de erros.-Resolución do 8 de novembro de 2002 pola que se ordena a publicación do acordo do Consello da Xunta de Galicia do 7 de novembro de 2002, polo que se aproba a modificación da relación de postos de traballo da Consellería de Familia e Promoción do Emprego, Muller e Xuventude.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 17/01/2003

Advertidos erros na resolución publicada no DOG nº 225, do xoves 21 de novembro de 2002, cómpre
face-las oportunas correccións:
-Na páxina 16.239, no epígrafe Modificacións, no 2º punto, onde di: «No DOG nº 104, do 30-8-2001, na páxina 7.200...», debe dicir: «No DOG nº 104, do 30-5-2001, na páxina 7.200...».
-Na páxina 16.240:
Na relación de postos do centro de destino «COMPLEXO XUVENIL AS MARIÑAS (BERGONDO)», no posto «FA.C99.40.101.15080.003.-XEFE DE ADMINISTRCIÓN», na columna Observacións hai que engadir «(9)».
No centro de destino «OFICINA DE EMPREGO DAS PONTES DE GARCÍA RODRÍGUEZ», o posto «FA.C99.20.901.15690.001.-DIRECTOR O.E.», na columna Vacante, onde di: «SI», debe dicir: «NON».
Antes do punto, onde di: «No DOG nº 184, do 22-9-1998, na páxina 10.538...» engádese outro punto co seguinte texto: no DOG nº 184, do 22-9-1998, na páxina 10.538, o centro de destino «OFICINA DE EMPREGO DE AVENIDA DE VIGO (FERROL)» cambia de denominación, pasando a ser «OFICINA DE EMPREGO DE FERROL-CENTRO».
-Na páxina 16.241, no epígrafe Creacións:
No centro de destino «OFICINA DE EMPREGO DE FERROL-ESTEIRO», o posto «FA.C99.20.902.15350.005.-POSTO BASE GRUPO B», na columna vacante, onde di: «SI», debe dicir: «NON».
No centro de destino «OFICINA DE EMPREGO DE OURENSE-CENTRO», o posto «FA.C99.20.901.32001.024.-POSTO BASE GRUPO D», na columna Observacións, onde di: «(3)», debe dicir: «(2)».
-Na páxina 16.243, no epígrafe Observacións, engádese «(9) ocupado laboral fixo a extinguir».
DECRETO 73/2003, do 23 de xaneiro, polo que se nomea delegado provincial da Coruña a Jesús Espada Martínez.
CONSELLERÍA DE INNOVACIÓN, DE INDUSTRIA E COMERCIO — II. AUTORIDADES E PERSOAL — 24/01/2003

En virtude do establecido nos artigos 4.13 e 34.2 da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Innovación, de Industria e Comercio e logo de deliberación do Consello da Xunta de Galicia na súa reunión do día vintetrés de xaneiro de dous mil tres,
Nomeo a Jesús Espada Martínez delegado provincial da Consellería de Innovación, de Industria e Comercio na Coruña.
Santiago de Compostela, vintetrés de xaneiro de dous mil tres.
Manuel Fraga Iribarne
Presidente
Juan Rodríguez Yuste
Conselleiro de Innovación, de Industria e Comercio
DECRETO 80/2003, do 23 de xaneiro, polo que se nomea secretario xeral da Consellería de Familia, Xuventude e Voluntariado a Javier Batán Rodríguez.
CONSELLERÍA DE FAMILIA, XUVENTUDE E VOLUNTARIADO — II. AUTORIDADES E PERSOAL — 24/01/2003

En virtude do establecido nos artigos 4.13 e 34.2 da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleira de Familia, Xuventude e Voluntariado e logo de deliberación do Consello da Xunta de Galicia na súa reunión do día vintetrés de xaneiro de dous mil tres,
Nomeo a Javier Batán Rodríguez secretario xeral da Consellería de Familia, Xuventude e Voluntariado.
Santiago de Compostela, vintetrés de xaneiro de dous mil tres.
Manuel Fraga Iribarne
Presidente
Pilar Rojo Noguera
Conselleira de Familia, Xuventude e Voluntariado
DECRETO 81/2003, do 23 de xaneiro, polo que se nomea directora xeral de Familia a Teresa Rey Barreiro-Meiro.
CONSELLERÍA DE FAMILIA, XUVENTUDE E VOLUNTARIADO — II. AUTORIDADES E PERSOAL — 24/01/2003

En virtude do establecido nos artigos 4.13 e 34.2 da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta da conselleira de Familia, Xuventude e Voluntariado e logo de deliberación do Consello da Xunta de Galicia na súa reunión do día vintetrés de xaneiro de dous mil tres,
Nomeo a Teresa Rey Barreiro-Meiro directora xeral de Familia.
Santiago de Compostela, vintetrés de xaneiro de dous mil tres.
Manuel Fraga Iribarne
Presidente
Pilar Rojo Noguera
Conselleira de Familia, Xuventude e Voluntariado